नई सदी का आगाज़ कुछ ऐसे संकलनों से भी हुआ है, जिनमें नवगीत के रचनात्मक पक्ष को व्यापक प्रतिनिधित्व मिला है। साहित्य अकादमी द्वारा प्रकाशित एवं कन्हैयालाल नंदन द्वारा संपादित ग्रंथ 'श्रेष्ठ हिंदी गीत संचयन' इसका उदाहरण है। यद्यपि यह पूरी बीसवीं सदी के गीतों का संचयन है परंतु इसमें नवगीत को भी विशेष स्थान मिला है। इसे बहुत सजग संचयन तो नहीं कहा जा सकता, हाँ गीत के पक्ष में कन्हैयालाल नंदन ने ग्रंथ की जो भूमिका लिखी है, वह विचारोत्तेजक है। इस दौरान 'अविरल मंथन' गीत अंक अतिथि सं. डॉ. रामस्वरूप सिंदूर, बीसवीं सदी के श्रेष्ठ गीत सं. मधुकर गौड़द्ध आकार सं. अशोक बिश्नोई में भी नवगीत-संचय हुआ है तथा 'सार्थक' सं. मधुकर गौड़ ने देवेंद्र शर्मा इंद्र पर और 'अक्षत' सं. श्रीराम परिहारद्ध ने अनूप अशेष पर विशेषांक प्रकाशित किए है।